Արդեն քանի տարի` իշխանության վերին էշելոններից մեզ հանգստացնում են, թե համբերեցեք, ժողովուրդ ջան, բարեփոխումներ ենք իրականացնում կյանքը շեն ու երջանիկ դարձնելու համար, մինչդեռ գործնականում` մանավանդ եթե խոսքը կոռուպցիային է վերաբերում, ոչինչ չի արվում: Այսինքն՝ քայլեր իրականում արվում են, մշակվում է հակակոռուպցիոն ռազմավարություն, ստեղծվում են կոռուպցիայի դեմ պայքարի խորհուրդ, կոռուպցիայի կանխարգելման եւ բացահայտման մարմիններ, կազմակերպվում հանային լսումներ, խորհրդաժողովներ, քարոզարշավներ, հեռախոսային «թեժ գծեր», թողարկվում թեմատիկ բուկլետներ: